《观送迎有感》
宋代·赵彦端

来车去马何纷纶，城西三日吹沙尘。道旁鹤立乱青紫，千骑夹毂弓刀陈。

共誇官军势雄盛，腰下黄金大邦印。旧人桃李已成蹊，新尹号令风云驰。

迎新争勤送争远，相劝行行畏天晚。西风折柳翠不禁，落日转旗红半掩。

别筵泪粉犹沾衣，旌旗画戟重光辉。堂前昨夜语离燕，朝来贺厦成欢飞。

江南陌上多芳草，长短亭边贵人老。君不见田间有客徒步归，年比使君白发少。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。